Angelina Semjonova

Angelina Semjonova (27. veebruar 1960 Kuressaare – 30. mai 2011 Tallinn) oli eesti näitleja.

Semjonova sündis 1960. aastal Kuressaares tšuvaši päritolu meremehe ja saarlannast ettekandja peres."Carmen Mikiver: Angelina otsekohesus ehmatas paljusid" Õhtuleht 1. juuni 2011

1978. aastal lõpetas ta Tallinna 16. Keskkooli ja 1984. aastal Tallinna Riikliku Konservatooriumi lavakunstikateedri (XI lennu).

Teatris
Ta töötas näitlejana Draamateatris 1990. aastate keskpaigani, rollilepingutega 2001. aastani.Jaanus Kulli "Põlemine ja põletamine olid Angelina Semjonova elu pärisosa". Õhtuleht, 1. juuni 2011 Lisaks on ta mänginud ka Rakvere Teatris, Kuressaare Linnateatris, Pärnu Endlas, Vanalinnastuudios ning filmides.EE 14. köide lk. 469

Ta mängis olulisi rolle Mikk Mikiveri lavastustes "Pilvede värvid", "Seoses üleminekuga teisele tööle", "Õli", "Maskeraad" ja "Kolm õde". Laia ampluaaga näitlejana tundis ta end hästi eri žanrites. Koduteatris kutsuti teda Sjomaks."Angelina Semjonova 27. II 1960 – 30. V 2011". EPL, 1. juuni 2011

Muusika
Samuti oli ta võimekas laulja, kes võitis populaarsust Eesti Draamateatris mängitud muusikali "Mary Poppins" nimiosas. Pärast Draamateatrist lahkumist esitas ta vene romansse ja laule Édith Piafi repertuaarist.

Filmides 
 "Vana mees tahab koju" (1991) – Kadi
 "Teenijanna" (1990) – Juuli
 "Doktor Stockmann" (1989) – Petra Stockmann
 "Saja aasta pärast mais" (1986) – Salmonia Telman
 "Küljetuul" (1983) – KatjaAngelina Semjonova IMDB-s

Ta mängis ka Eesti 1990. aastate seriaalis "V.E.R.I.". Tema viimane roll oli noortesarjas "Ühikarotid".

Isiklikku
Angelina Semjonoval on tütar Sophie. Tema elukaaslane on olnud ülikooli päevil näitleja Märt Visnapuu.Viinakurat murdis Angelina maha alles siis, kui ta pidi teatriukse kinni panema. ohtuleht.ee, 28. veebruar 2020.

 Viited 

Kirjandus
 "Angelina Semjonova 27. II 1960 – 30. V 2011" EPL, 1. juuni 2011
 "Carmen Mikiver: Angelina otsekohesus ehmatas paljusid" Õhtuleht, 1. juuni 2011
 "Raimo Pass: Angelinale mõjus alkohol eriti laastavalt" Õhtuleht, 1. juuni 2011
 "Teinud ka filmirolle" Õhtuleht, 1. juuni 2011
 Jaanus Kulli. "Põlemine ja põletamine olid Angelina Semjonova elu pärisosa" Õhtuleht, 1. juuni 2011

 Välislingid 
Haud Tallinna Metsakalmistul

Kategooria:Eesti näitlejad
Kategooria:Eesti filminäitlejad
Kategooria:Eesti Muusika- ja Teatriakadeemia vilistlased
Kategooria:Metsakalmistule maetud
Kategooria:Sündinud 1960 
Kategooria:Surnud 2011